Гъуазджэм итхьэкъуа сурэтыщI Газаев Узеир
Ткаченкэ Андрей и цIэр зезыхьэ СурэтыщI гъуазджэхэмкIэ музейм Шэрэдж щIыналъэм щыщ сурэтыщI Газаев Узеир и IэдакъэщIэкIхэм я гъэлъэгъуэныгъэ иджыблагъэ къыщызэIуахащ.
Къумахуэ Мухьэдин
Газаев Узеир
«Си Балъкъэр» гъэлъэгъуэныгъэм сурэтыщIыр къызыхэкIа лъэпкъым и псэукIар, и цIыхухэр, щIыуэпсым и дахагъэр нэIурыт щищIырт.
КъБР-м щэнхабзэмкIэ и министр Къумахуэ Мухьэдин жиIащ Газаевым и лIыхъужьхэр гум къинэжу зэрыщытыр.
— Абы зи сурэт ищIахэм зэпIэзэры- тыныгъэ, гупсысэ куу зэраIэр я нэгу къощ, а хьэлхэр езы сурэтыщIми дыболъагъу, — къыхигъэщащ Къума- хуэм.
— Узеир хуэдэщ цIыхубэ IэщIагъэлIкIэ зэджэр. Плъыфэхэр зэкIуу къегъэсэбэп, абыкIэ цIыхум, дунейм и гукъыдэжыр гъэщIэгъуэну къегъэлъагъуэ. Ар сыт хуэдэ жанрми щылэжьэф сурэтыщIщ. Сэ сызэреплъымкIэ, псом хуэмыдэу абы анэм и сурэтыр къехъулIащ. Балъкъэр лъэпкъым дежкIэ фIыгъуэшхуэщ апхуэдэ зэфIэкI лъагэ зиIэ сурэтыщI къызэрытхэкIар, — жиIащ цIыхубэ IэщIагъэлI Мокаев Владимир.
Шэджэм щIыналъэм и администрацэм и унафэщIым и къуэдзэ Ульбашев Сыхьэтдин Узеир и зэчий иным зэрехъуапсэр ибзыщIакъым икIи абы и гъэлъэгъуэныгъэ куэд щIауэ ящIыну зэрыхуэфащэри къыхигъэщащ.
Газаевым и выставкэр хуэзыгъэхьэзыра псоми фIыщIэ псалъэкIэ захуигъэза иужь, и творчествэр фIыу э зылъагъухэр иджыри зы гъэлъэгъуэныгъэкIэ игъэгуфIэну къигъэгугъащ.
Тэрчокъуэ Дисэ.
Сурэтхэр Къарей Элинэ трихащ.
